# Alcünas Rimas Romanschas/11

../10 ../12 IncludiIntestazione 20 marzo 2021 75% Da definire
Alcünas Rimas Romanschas Conradin de Flugi 1907 CC BY-SA 3.0 GFDL Indice:Decurtins - Rätoromanische chrestomathie, VIII.djvu //it.wikisource.org/w/index.php?title=Alc%C3%BCnas_Rimas_Romanschas/11&oldid=- 20210320132608 //it.wikisource.org/w/index.php?title=Alc%C3%BCnas_Rimas_Romanschas/11&oldid=- 20210320132608
Crestomazia Retoromontscha VIII di Caspar Decurtins (1907)
Alchünas Rimas Romaunschas [II]. Coira. Stamparia da Pargätzi & Felix.
(1809.)
Sü! cha hoz ais di d’imsüras, Sü! ad alp, ad alp pür giain, O che gusts, che allegrias Quaist bel di in sè contain!
5 Sü! vus cheras giuvintschellas, Sü! vus giuvens et infaunts, Sü! vus vegls, chi vais la forza, Sü! — eir vus saross containts.
Et a paina spunta l’alba 10 Regna già grand movimaint, Ils chos d’alp e las masseras Già la not sun ieus avaunt.
Sü pel munt ad ir as vezza Glieud — sco füss processiun, 15 Però brich con quel strett uorden Ne cun seria chanzun;
[p. 8] La chanzun dad hoz ais „giubil“, Cò e lo vo ün mantun, Et a tratt, a tratt as ferm’el 20 Giubiland con ot strassun.
Ogni anim as movainta — L’ir in sü non ais pü greiv, Et ogn’ün zuond bain ressainta Cha sü ’l ot il muond ais leiv!
25 Uossa vain ad els incunter Rös’alpina, chera flur! Giuvintschella splendurainta, Da nos munts tü est l’onur.
Inozainta sco tü, bella, 30 Ornamaint als sieus, sco tü, Saj’ eir ogni giuvintschella, In nos crees pigleda sü!
Et a l’alp ognün arriva, Aintr’in tegia col „bun di“ 35 Tuot l’incuntra con „eviva! Bain fat hest da gnir eir tü.“
[p. 9] E ’l sain — ch’ais qui bap da chesa „Non he vin“, disch „ma bun latt, „Tschigrun frasch forza als plescha — 40 „Bast’ogn’ün tscherna sieu tratt.“
Löng nun düra quista scena, Üna vusch clama: „giain our!“ Tela vusch dvainta comöna, E tuot disch: „giain our, giain our!“
45 Sün que s’ vezza our sü l’era Il bel tröpp as svilupper, Na famigl’il tuot be pera Gnida qui per s’allegrer —
Vegls e reposos s’allien, 50 Tscherchen lö per s’ reposer, E sinceramaing as dian, Da lur vita l’arriver.
Tel raquint ais zuond plaschaivel El contain fats averos, 55 Chi con sciugo, con franchezza, Con umur sun requintos.
[p. 10] Sün il plaun la giuventüna As diverta con dallet, E l’amur qualvouta aintra 60 Sco el ais qui — pür e nett.
Ils infaunts vaun fand zambellas Schadanos peran nel ot, Chi sò fer, fò las pü bellas, Admonieus ’s quietten bod.
65 Uossa il solagl anunzia Cha ’l mez di non ais dalöntsch. Giuvintschellas cò as guardan; Il perche? s’ chapescha chönsch —
Un so bain cha ris in gramma 70 Ogn’ün mangia con plaschair: Ch’el aquista güsta taimpra Giuvintschellas vaun a vair.
O guardè que chi apera —? Giuvintschellas vegnen lò 75 Duos — portand üna chüdera D’ ris in gramma, combla, nò
[p. 11] Quist ais segn per tuot las otras Lur chavagnas da tschercher, Lur chavagnas chi sun plainas 80 D’ robas bunas da mangier.
Qui non ’s tratta tschert da maisa — Maisa ais il verd terrain, Et ogn’ün qui pigla plazza, Tenor craja ch’il convain.
85 O bel queder da natüra! O convivi rer, pel vair! Raigs e princips, a lur maisa Sgür non haun taunt grand plaschair —
Quista maisa vain servida 80 Da las giuvnas — schi da prus — Bgerras robas, bain condidas Offran, in möd grazius,
Per ünguotta las chavagnas Vaiven ün uschè grand pais! — 85 Però tuot ais roba simpla, Mo gustusa, del pajais.
[p. 12] Vin aquìa non fluescha, Mo tuottüna leggers sun — „Che ais que chi’ ls animescha?“ 90 Dumandess qui „il ot tun“.
La fragranza del convivi Ais il spass chi qui vain fat; Ün bel spass, chi non offenda Mo revain ad ogni tratt.
95 Sadulos e dispostissems ’S leiven tuots, as allegrand Sün tuot que chi gnarò auncha, Il chè eau vegn raquintand:
Inua l’era ais planiva 100 ’S vezz’ün coro as unir, E quist ais la giuventüna Chi, cul sot, ’s voul divertir.
Musicants sun giuvintschellas Chi as mettan a chanter 105 E lur giuvens löng non spetten Per as metter a suter.
[p. 13] Our la bella giuvna chaunta Chi mè non vuless suter? Ad alchüns il cour ’s alguainta; 110 Quist „l’ot tun“non so incler —
Al „ot tun“eau ’m permet quia Il „perchè“sch’eau poss, d’ sclarir Eau non sè però sch’el bada, Ne sch’el voul, o so ’m chapir —:
115 „Que non ais la sela bella, Que non ais l’Orchester bun, Mo la chossa natürela Chi a l’anim do ’l vair tun — “
Mo laschain al muond, ch’ais vari 120 Ogn’üsaunza, sainza spredsch, Be atgninsans a las nossas Chi — tiers l’hom da bain, haun pretsch.
Circondò, il crees ch’eau dschaiva, Ais da bgers chi haun plaschair, 125 Our dvart quel sun otras gruppas Chi ’s diverten, sco s’ po vair.
[p. 14] Infrataunt üna vusch clera „Al cafè“! ’s sainta tunand, In triunf la grand’ chüdera 130 Darcho giuvnas vaun portand.
E darcho la stessa maisa Cha natüra ho stais our, Serv’a tuots chi vöglen baiver Il cafè — chi allegr’il cour.
135 La chavagnas as movainten — E cun cordiel vulair Ad ogn’ün ch’ais qui ’s spreschainten „Scha que gust’am fò plaschair!“
Et in que ch’ün mangi’ e ria, 140 Giò pel munt s’ vezza a gnir Mandra d’ vachas chi ’s avia Vers il stevel, nua voul ir.
Sün que ogni ün s’alvainta: „Vez ma grischa“, disch cò ün; 145 „Vez ma coatschna“, disch lo l’oter E las sias vezz’ogn’ün —
[p. 15] Löng non düra cha nel stevel Tuot il tröpp già ais rantò, Et ün vezza cha ’l cher muvel 150 Bain cognuoscha chi ais cò —
Ils pastuors vaun suot a munscher, Ils chos d’alp ’s faun vi del pser, Con autorited comanden Ch’uossa salda ’s daja ster —
155 Sco füss ôr, vain fat la paisa Del bun lat no tiers portô E dasper’, sün üna maisa Dal nuder, tuot vain notò.
L’operaziun glivreda 160 Ad ogn’ün ’s dò sieu biglet, E comainza la debatta: Chi creschet, o chi chalet?
Co ’s saint ün’a dir: „ma tschecca Mezza glivr’ho aumento“ 165 Lo vain dit: „ma büzaruna Mezza glivra ho chalò —“
[p. 16] Mo que chi il pü ôt vela ’S sainta uossa d’ün a dir: „Mia ais la bandirela 170 Saidasch glivras — schi del sgür!“
(Qui tar nus la „Bandirela“ Vi del üver vain conclüt In tscherts lös, giò da las cornas Il grand merit vain dedüt —)
175 Uoss’il sain a tuots offrescha Lat be muns, ch’ais qui taunt bun, Lat con gramma tuot gradescha, Delicat ais il guinschun!
Gnid’ais l’ura ch’ün s’avia 180 A las baitas per turner, Già ’l rimbomb d’ave maria Eir nel ot s’ fò sentir cler.
E chantand — güvland, ün tuorna — Pürs plaschairs haun grand effet — 185 Non crajè saja glieud stuorna, Sun be aivers da dallet!